Seda mõtet pole ma siia ridade vahele kirjutanud. Siin mõtlesin enamvähem sama mida kirjutasin. Me ei tunneta keskkonda enam oma nahaga. Me teeme otsuseid, millede kohta meil on ainult teoreetilised teadmised, kuid puudub vahetu kogemus. Me läheme kaasa programmidega, milledest meil puudub tunnetus, kuid mis tunduvad õiged kuna neid on nii hästi näidatud. Siit jõuabgi ühte teed pidi selle mõtteni mida  sina mõtlesid. Kaetud meeled ja tunded, näitamaks end sellisena, kellena tahame näida. Kuna püüame näidata, et oleme meile kaasaminemiseks ettesöödetud ideedega "sama värvi", katamegi end "sama värviga".  Miski küll ütleb mulle, et see, mis ma siia just kirja panin on väga mehelik ratsionaalne arutlus. Enda katmiseks on kindlasti teisigi põhjusi. Meeldida tahtmine näiteks. On see halb, on see hea, või tasakaalukalt mõlemat. Võibolla on katmine ja tõelise olemuse nägemine ka tasakaalukalt mõlemat.  Tegelikult mulle meeldib kui lastakse tõelist olemust näha. Seepärast ma sinu kirjutamisigi lugemas käin.